Document ID: 32006D0257

32006D0257
L 097/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 9 февруари 2006 година
за изменение на Решение 96/335/ЕО за съставяне на списък и обща номенклатура на съставките, използвани в козметичните продукти
(текст от значение за ЕИП)
(2006/257/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 76/768/ЕИО на Съвета от 27 юли 1976 г. oтносно сближаването на законодателствата на държавите-членки, свързани с козметични продукти (1), и по-специално член 5а, параграф 3 и член 7, параграф 2 от нея,
след консултации с Научния комитет по козметични и нехранителни продукти, предназначени за потребители,
като има предвид, че:
(1)
В съответствие с информацията, предоставена от заинтересования отрасъл, списъкът и общата номенклатура на съставките, използвани в козметичните продукти, който е определен в приложението към Решение 96/335/ЕО (2), трябва да бъде актуализиран.
(2)
Раздел I от приложението към Решение 96/335/ЕО трябва да бъде актуализиран, за да се осигури научната прецизност и валидност на някои съществуващи, както и нови съставки, да се разширят и усъвършенстват ботаническите съставки, дефинициите и категориите функции.
(3)
Доказана е необходимостта от значително изменение на правилата за номенклатурата, определени в приложението към Решение 96/335/ЕО, за да бъдат по-ясни и да се адаптират към промените в Международната номенклатура на козметичните съставки (INCI).
(4)
Индексът на съкращенията, определен с приложението към Решение 96/335/ЕО, трябва да бъде преработен, като се вземе предвид въвеждането на нови съставки в списъка на съставките, използвани в козметичните продукти.
(5)
Следователно Решение 96/335/ЕО трябва да се измени съответно.
(6)
Мерките, предвидени в настоящото решение, са в съответствие със становището на Постоянния комитет по козметични продукти,
РЕШИ:
Член единствен
Приложението към Решение 96/335/ЕО се изменя съгласно приложението към настоящото решение.
Съставено в Брюксел на 9 февруари 2006 година.

Labels: 1
19